Ársins seinasta ÁlaQuiz verður fríggjakvøldið 6. desembur 2019 í hølunum hjá føroyingafelagnum á Forchhammersvej 5-7, 9000 Aalborg. Fríggjakvøldið verður ársins seinasta pubquiz í Álaborg. Dyrnar lata upp kl. 21.00 og vit byrja at quizza kl. 22.00. Ingigerð Damgarsdóttir Tróndheim verður pubquiz-master hetta kvøldið, og hon sigur, at tit kunnu longu byrja at fyrireika tykkum upp á rundurnar: Jólarundan Tónleikarundan Blandað Harafturat verður høvi at vinna eitt oyra til jólar, tí í Superrunduni eru úr 1.760 kr. upp á spæl! Tað er ikki neyðugt at tekna seg til tiltakið, men tað er avmarkað pláss í hølunum. Tískil viðmæla vit, at tit koma í góðari tíð! Fylgið við á Facebook her. Vit síggjast á ársins seinastu Álaquiz! Limaskapur er krav fyri luttøku á Álaquiz. Limaskapur kann teknast her og kostar 75, -fyri seinnu helvt av 2019. Veitst tú ikki limanummar títt, kanst tú venda tær til Álaborg á Facebook ella á alaborg @ alaborg. fo.